open-index/open-wikipedia-markdown huggingface dataset:
Requiem for a Dream

***Requiem for a Dream*** é un filme estadounidense dirixido por Darren Aronofsky que se estreou no 2000. Baséase na novela homónima de Hubert Selby, Jr..

## Sinopse 
Harry (Jared Leto) e a súa nai (Ellen Burstyn) teñen soños moi distintos: ela está permanentemente a dieta agardando o día en que poida participar no seu concurso televisivo preferido; a ambición de Harry e a súa moza Marion (Jennifer Connelly) é facerse ricos vendendo droga e utilizar as ganancias para abrir unha tenda de roupa, pero nunca teñen os cartos suficientes para iso. A pesar de todo, Harry e Marion non se resignan e farán o inimaxinable para conseguir a vida coa que soñan.

## Personaxes 
* Ellen Burstyn como Sara Goldfarb
* Jared Leto como Harry Goldfarb
* Jennifer Connelly como Marion Silver
* Marlon Wayans como Tyrone C. Love
* Christopher McDonald como Tappy Tibbons
* Mark Margolis como Mr. Rabinowitz
* Louise Lasser como Ada
* Marcia Jean Kurtz como Rae
* Sean Gullette como Arnold
* Keith David como Big Tim
* Dylan Baker como Doutor do sur
* Ajay Naidu como Carteiro
* Ben Shenkman como Dr. Spencer
* Hubert Selby, Jr. como Garda que ri
* Darren Aronofsky como Visitante

## Galardóns e nomeamentos 
* 2000: Nomeado ó Oscar: Mellor actriz (Ellen Burstyn).
* 2000: Nomeado ó Globo de Ouro: Mellor actriz (Ellen Burstyn).
* 2000: Seminci: Espiga de Ouro: Mellor filme.
* 2000: National Board of Review: Recoñecemento especial.

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en AllMovie
Alejandro Mon Landa

**Alejandro Mon Landa**, nado en Pontevedra o 4 de decembro de 1852 e finado na mesma cidade o 15 de xaneiro de 1915, foi un avogado e político galego.

## Traxectoria 
Fillo de Miguel Mon Álvarez Castrillón e de Dolores Landa Pérez, neto de Miguel de Mon y de Miranda, dunha familia fidalga asturiana. Casou coa súa curmá Clementina Landa López.

Doutor en Dereito civil e canónico. Membro do Partido Conservador, foi alcalde de Pontevedra (1879-1880) e deputado provincial. Foi elixido deputado a Cortes polo distrito da Cañiza en 1891 e 1893. Volveu ser elixido polo mesmo distrito en 1898, e reelixido nas sucesivas eleccións até 1910. Foi pai de Alejandro Mon Landa Landa, que o sucedeu como deputado polo mesmo distrito.

En 1907 obtivo xunto con José Riestra López e Gaspar Massó Ferrer a concesión do Tranvía a vapor de Pontevedra á Marín.

Foi avó de Gonzalo Fernández de la Mora.

## Notas 
## Véxase tamén 
### Bibliografía 
* 
*
Luke Hemsworth

**Luke Hemsworth**, nado no ano 1981 en Melbourne, Victoria, é un actor australiano de televisión.

É irmán dos tamén actores Chris Hemsworth e Liam Hemsworth.

## Filmografía 
## Véxase tamén
Beryl Markham

**Beryl Markham**, nada o 26 de outubro de 1902 e finada o 3 de agosto de 1986, foi unha aviadora, aventureira e adestradora de cabalos kenyana de Gran Bretaña. Foi a primeira muller que cruzou soa o océano Atlántico de leste a oeste e é lembrada hoxe principalmente por escribir o libro de memorias *West with the Night*.

## Véxase tamén 
### Ligazóns externas 
* Sitio web sobre Beryl Markham.
José Barreras Massó

**José Barreras Massó**, nado en Vigo o 28 de febreiro de 1867 e finado na mesma cidade o 29 de xuño de 1950, foi un enxeñeiro, empresario e político galego.

## Traxectoria 
Fillo de José Barreras Casellas, pertencente a unha familia de industriais cataláns establecida en Vigo dende mediados do século XIX. Fíxose enxeñeiro na Escola Especial de Barcelona, rematando a carreira en 1892. Creou estaleiros (Hijos de J. Barreras), factorías de conservas e frotas pesqueiras. Foi elixido deputado polo distrito de Redondela nas eleccións de 1920 fronte a Luis de Zulueta e sufragou o periódico local *Ecos del Distrito*. Fundou a revista *Industrias Pesqueras* en 1927. Foi cónsul de Bélxica e vicecónsul de Grecia.

## Recoñecementos 
Gran Cruz do Mérito Naval, 1923.

## Vida persoal 
Casou en 1908 con María Teresa Bolíbar Pintos.
## Véxase tamén 
### Bibliografía 
* Carmona Badía, X., Coord. *Empresarios de Galicia*. CIEF, Centro de Investigación Económica e Financeira. Fundación Caixa Galicia, 2006.

* 
### Ligazóns externas 
* Perfil de José Barreras Massó
John Carew

**John Alieu Carew**, nado o 5 de setembro de 1979 en Lørenskog, é un futbolista noruegués. Xoga de dianteiro.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en soccerbase.com 
* Datos do xogador en news.bbc.co.uk
Obafemi Martins

**Obafemi Akinwunmi Martins**, nado o 28 de outubro de 1984 en Lagos, é un futbolista nixeriano. Xoga de centrocampista ou dianteiro.

## Palmarés 
;Internazionale
* Serie A: 2005–06
* Coppa Italia: 2005, 2006
* SuperCoppa Italiana: 2005, 2006

;Newcastle United
* Copa Intertoto da UEFA: 2006

;Birmingham City
* Football League Cup: 2011

;Rubin Kazan
* Copa de Rusia: 2011–12

## Véxase tamén 
### Ligazóns externas 
* Datos do xogador en soccerbase.com
Euskobarómetro

O **Euskobarómetro** é unha serie de enquisas sociolóxicas sobre o País Vasco realizadas cada seis meses por un grupo de investigadores da Universidade do País Vasco. A súa base de datos inclúe estudos sociolóxicos dende a transición democrática e son un referente á hora de analizar a sociedade vasca. A causa das características políticas de Euskadi, unha parte importante das sondaxes adícase a avaliar as opinións dos cidadáns vascos sobre o independentismo e o terrorismo, así como tamén o autogoberno ou a identidade nacional (vasca, española...).

## Véxase tamén 
### Ligazóns externas 
*Páxina oficial
Eparquía

Unha **eparquía** é unha circunscrición civil do Imperio Bizantino, e tamén unha subdivisión da diocese na organización relixiosa bizantina.

## Etimoloxía
O termo **eparca** empregábase no Imperio Seléucida para referirse a un alto cargo administrativo. Deriva do grego ἐπί *epí* "sobre" e de ἀρχεία *arkhéia* "goberno", para indicar o funcionario responsábel do goberno sobre un territorio particular, chamado **ἐπαρχία** *(eparkhía)* en grego (en latín *eparchia*).
## Eparquía no Imperio bizantino 
Tras a reforma teodosiana, o termo *eparquía* foi empregado polo Impero Romano de Oriente para indicar unha circunscrición administrativa equivalente á  *provincia*  latina. Tales entidades desapareceron despois do século VII coa institucións dos temas. Na capital Constantinopla, en cambio, o título de *eparca do pretorio* ou *eparca de Constantinopla* (grego: ἔπαρχος τοῦ πραιτωρίου, *éparkhos tû praitoríu*) pasou a indicar, a finais do Imperio, o prefecto do pretorio de Oriente e gobernador da cidade.

## Eparquía nas igrexas cristiás 
O termo *eparquía* emprégase en moitas igrexas cristiás para indicar unha circunscrición administrativa ou relixiosa. O correspondente título á súa fronte é o de **eparca** ou bispo. O termo úsase para indicar algunhas subdivisións nas Igrexas Ortodoxas, e nalgunhas Igrexas católicas de rito oriental chámase **eparquía** a unha porción de territorio e de fieis que son confiados á cura pastoral dun eparca ou bispo; a eparquía xa que logo é totalmente correspondente á diocese da Igrexa Latina. As eparquías (e os seus eparcas) réxense polos canons 177-310 do Código dos Canons das Igrexas Orientais.

## Notas
Interkosmos 9

**Interkosmos 9** (Интеркосмос 9 en ruso), tamén denominado **DS-U2-IK Nº 3** e **Copernicus 500**, foi un satélite artificial soviético lanzado o 19 de abril de 1973 mediante un foguete Kosmos 2I desde a base de Kapustin Yar.

## Características 
Interkosmos 9 foi o terceiro membro da serie de satélites DS-U2-IK e estaba adicado ó estudo da ionosfera terrestre.

Interkosmos 9 estaba enmarcado dentro do programa de colaboración internacional Interkosmos entre a Unión Soviética e outros países. Foi inxectado nunha órbita inicial de 1551&nbsp;km de apoxeo e 202&nbsp;km de perixeo, cunha inclinación orbital de 48,5 graos e un período de 102,2 minutos. Reentrou na atmosfera o 15 de outubro de 1973.

## Notas 
## Véxase tamén 
### Bibliografía 
* 
* 

### Outros artigos 
* DS-U2-IK
* Interkosmos 3
* Interkosmos 5
* Interkosmos 10
* Interkosmos 12
* Interkosmos 13
* Interkosmos 14
Pedro Antonio Quiroga

**Pedro Antonio Quiroga Hermida**, nado en 1807 e finado no Carballiño o 7 de xaneiro de 1875, foi un fidalgo galego.
miniatura|Pazo de Banga, residencia dos Quiroga.
## Traxectoria 
Herdou as casas fidalgas de Santa María de Oleiros, de San Tirso de Mabegondo (Abegondo), de Redondelle en San Xes da Peroxa e de Osebe en San Miguel de Lebosende (Leiro). Foi nomeado Comisario provincial de Agricultura en Ourense en 1874.
## Vida persoal
Casou con María Asunción Pérez de Deza Pinal, que era dona da casas fidalgas de Banga (O Carballiño), de Corneda (O Irixo), de Cimadevida en San Xoán de Cabanelas (O Carballiño), e de Quintela en Santiago de Catasós (Lalín). Tiveron dous fillos: José (quen casou con Emilia Pardo Bazán) e Eduardo Quiroga Pérez.
## Notas 
## Véxase tamén 
### Ligazóns externas 
* Barros Guede, José (30/1/2009). "Familia y patrimonio de Emilia Pardo Bazán y de su marido José Quiroga (XXXIII)" *La Opinión A Coruña* .
*
Benedict Cumberbatch

**Benedict Cumberbatch**, de nome completo **Benedict Timothy Carlton Cumberbatch**, tamén coñecido como **Ben Cumberbatch** nado o 19 de xullo de 1976 en Londres, é un actor inglés de cine e televisión.

## Orixes familiares 
A súa nai é a actriz Wanda Ventham e o seu pai o actor Timothy Carlton (nado Timothy Carlton Congdon Cumberbatch). Un dos seus antepasados é Ricardo III de Inglaterra.

## Filmografía 
## Notas 
## Véxase tamén 
### Ligazóns externas 
*Ficha na IMDb
Annonaria (eparquía)

**Annonaria** era un antigo territorio bizantino na Italia nororiental, centrado en Rávena e que comprendía os territorios da Romaña, do Véneto, parte da actual Lombardía e as Marcas. Probabelmente o nome deriva da función de asegurar o aprovisionamento alimentario, ou anona, ás capitais de Milán e Rávena.

Co nome de Italia Annonaria coñecíase durante o tardo Imperio e despois no Imperio de Occidente, ata o tempo de Teodosio, a diocese que comprendía gran parte da Italia setentrional e que dependía da prefectura de Italia.
A función annonaria foi recuperada posteriormente por Teodorico o Grande.

## Institución 
A eparquía foi creada por Tiberio II (emperador de Oriente do 574 ao 582) sobre o ano 580, na reorganización dos territorios bizantinos de Italia, e que comprendía os territorios a oriente dos Montes Apeninos.

## Historia 
A provincia de Annonaria, chamada en grego ἐπαρχία Ἀννοναρίας *eparkhía Annonarías*, tivo unha breve vida: ao cabo dalgúns anos o emperador Mauricio I (582-602) disolveuna no Exarcado de Italia, con capital en Rávena.

## Notas
## Véxase tamén 
### Outros artigos
* Exarcado de Italia
José Quiroga Pérez de Deza

miniatura|250px|Pazo de Banga, residencia dos Quiroga.
**José Fernando Quiroga Pérez de Deza**, nado en Banga (O Carballiño) en 1848 e finado no Carballiño o 12 de novembro de 1912, foi un avogado galego, marido de Emilia Pardo Bazán.

## Traxectoria 
Fillo de Pedro Antonio Quiroga e irmán de Eduardo Quiroga Pérez. Estudante de Dereito, licenciouse en Dereito Civil e Canónico pola Universidade de Santiago de Compostela. Casou con Emilia Pardo Bazán o 10 de xullo de 1868 na capela da granxa de Meirás. Tiveron tres fillos: Jaime, María de las Nieves e Carmen. En 1869 a familia trasladouse a Madrid cando o seu sogro José Pardo Bazán foi elixido deputado nas Cortes.

Separado da súa muller, promoveu e construíu no castelo de Santa Cruz un pazo para vivenda, compartindo a súa residencia entre o pazo de Banga e o castelo. Herdou todo o patrimonio e rendas a súa filla María de las Nieves (ou familiarmente Blanca), casada con José Cavalcanti.

Foi presidente do Circo de Artesanos da Coruña. Finou no Carballiño o 12 de novembro de 1912.

## Notas 
## Véxase tamén 
### Ligazóns externas 
* Familia y patrimonio de Emilia Pardo Bazán y de su marido José Quiroga (XXXIII) 
* José Quiroga Pérez de Deza, marido de Emilia Pardo Bazán
Campania (eparquía)

**Campania** era un antigo territorio bizantino en Italia, hoxe comprendido en Campania e Puglia setentrional.
## Institución 
300px|miniatura|right|Italia en 580, subdividida en eparquías, segundo Xurxo de Chipre. Mapa baseado na reconstrución de PM Conti. En marrón claro, a eparquía *Emilia*.
Sobre o 580, segundo a *Descriptio orbis romani* de Xurxo de Chipre, semella que Tiberio II dividiu en cinco provincias ou *eparquías* a Italia bizantina:
* Annonaria, comprendendo as posesións que lle quedaban a  Bizancio na Flaminia, os Alpes Apeninos, a parte oriental da Emilia, Venecia e Istria.
* Calabria, comprendendo as posesións bizantinas na *Lucania* e na *Apulia* meridional.
* Campania, comprendendo as posesións bizantinas na *Campania*, o Samnio e no norte de Apulia.
* Emilia, comprendendo as posesións bizantinas na parte central da Emilia, aos que se engaden o extremo suroriental da Liguria (con Lodi Vecchio) e o extremo suroccidental de Venecia (Cremona e zonas limítrofes).
* Urbicaria, comprendendo as posesións que lle quedaban aos bizantinos na Liguria, Alpes Cocios, Tuscia, Valeria, Piceno, e o extremo norte de Campania.
Tal reforma administrativa de Italia semella motivada, segundo Bavant, pola adaptación da administración de Italia ás necesidades militares do momento, visto que gran parte da Península estaba suxeita ás devastacións dos longobardos e que todos os intentos (incluída e expedición de Baduario) para desaloxalos fallaran; recoñecendo as conquistas efectuadas polos longobardos, foi introducido coa reforma o sistema dos *tractus* fronteirizos anticipando a reforma do Exarcado, que foi realizada algúns anos despois.
A nova eparquía foi, con todo, abolida sobre o 584 coa institución do exarcado

## Límites 
Comprendía os territorios que lles quedaban aos bizantinos na *Campania* (non sendo a parte setentrional, próxima a Urbicaria), no Samnio e no norte de Apulia. Limitaba ao norte coa eparquía de Urbicaria, ao sur coa eparquía de Calabria, provincia bizantina. As rexións interiores estaban fora do control bizantino porque se estaba formando o ducado de Benevento, longobardo, que había de conquistar despois gran parte da Italia meridional.
## Historia 
A provincia de Campania tivo unha breve vida, de feito algúns anos despois o emperador Mauricio I (582-602) a substituíu co Ducado de Nápoles, xa reducido ás costas da Campania, a causa das conquistas dos longobardos de Benevento.

## Notas 
## Véxase tamén 
### Outros artigos
* Exarcado de Italia.
Snorricam

Unha **SnorriCam** (tamén coñecida como **chestcam**, cámara **BodyMount**, **bodycam** ou **BodyMount**) é un dispositivo estabilizador de cámara que se emprega no cine. A súa característica fundamental é que a cámara aparéllase co corpo do actor, enfocándoo directamente. Deste xeito, cando o actor se move, especialmente se camiña ou corre, prodúcese un efecto polo que semella estar quieto mentres todo o que o rodea se move. Unha Snorricam presenta un punto de vista dinámico dende a perspectiva do actor, establecéndose no plano teórico unha especie de "terceira persoa subxectiva" e proporcionando unha sensación pouco usual de vertixe para o espectador.

## Historia 
A Snorricam leva o nome dos seus deseñadores, dous fotógrafos e directores islandeses, Einar e Eiður Snorri, que traballaron xuntos baixo o nome de *irmáns Snorri*, aínda sen ter parentesco.

O concepto no que se basea a SnorriCam tense empregado durante décadas. Varios dispositivos cunha filosofía similar utilizábanse xa en películas tan antigas como *Seconds*, de 1966. Porén, a utilidade do "dispositivo de punto de vista" estaba limitada polo peso da cámara. Como a maioría de cámaras de cine de 35 mm eran demasiado pesadas para poder levalas doadamente, o desenvolvemento do dispositivo non tiña aplicación práctica. Coa aparición da Steadicam e a fabricación de cámaras máis pequenas, lixeiras e insonorizadas que podían caber na plataforma Steadicam, unha vantaxe engadida destas novas cámaras era a posibilidade de fabricar un dispositivo de punto de vista tal como a Snorricam.

## Usos no cine 
Os seguintes filmes teñen secuencias con Snorricam:
* *Mean Streets* (1973), na que o protagonista, interpretado por Harvey Keitel móvese a través dun bar ateigado.
* *Truck Turner* (1974)
* *Psicosis* (1960)
* *Angst* (1983)
* ''Jacob's Ladder* (1990)
* *Malcolm X* (1992)
* *Juice* (1992)
* *Bound* (1996)
* *Lock, Stock and Two Smoking Barrels* (1998)
* *Armageddon* (1998)
* *π* (1998) e *Requiem for a Dream* (2000), dirixidas por Darren Aronofsky.
* *Dil Chahta Hai* (2001)
* *25th Hour* (2002)
* *Kannathil Muthamittal* (2002)
* *La sirène rouge* (2002)
* *Enduring Love* (2004)
* *Dalkomhan insaeng* (2005)
* *Stay* (2005)
* *Tsū Desu oa Rabu* (2005)
* *Kicking & Screaming* (2005)
* *Babel* (2006)
* *Kidulthood* (2006)
* *See No Evil* (2006)
* *Inside Man* (2006)
* *I am Legend* (2007)
* *No Smoking* (2007)
* *Heyy Babyy* (2007)
* *28 Weeks Later* (2007)
* *Max Payne* (2008)
* *RocknRolla* (2008)
* *Slumdog Millionaire* (2008)
* *Adulthood* (2008)
* *District 9* (2009)
* *Resacón nas Vegas* (2009)
* *Terminator Salvation* (2009)
* *Orfa* (2009)
* *Rakta Charitra* (2010)
* *Red State* (2011)
* *Cowboys & Aliens* (2011)
* *The Muppets'' (2011)

## Notas
Alexander Ludwig

**Alexander Richard Ludwig**, nado en Vancouver (Columbia Británica) o 7 de maio de 1992, é un actor, cantante e modelo canadense principalmente coñecido polo seu traballo no filme *Os xogos da fame*.

## Filmografía 
## Véxase tamén 
### Ligazóns externas 
*Páxina oficial 
*
Severino Martínez Barcia

**Severino Martínez Barcia**, nado en Tui, foi un avogado, xuíz e político galego.

## Traxectoria 
Estudou Filosofía e Letras e despois Dereito na Universidade Central de Madrid. Membro do Partido Republicano Federal, foi elixido deputado polo distrito de Tui en 1871, 1872 e 1873. Foi xuíz de primeira instancia de Pobra de Seabra (1872), Sanlúcar de Barrameda (1883), Betanzos, Celanova (1883), fiscal da Audiencia de Pamplona, maxistrado de Tinéu, fiscal de Cangas de Onís, maxistrado da Audiencia de Xaén (1895), da de Almería (1901), e da de Granada (1904), maxistrado da Audiencia da Coruña ata 1907 e despois da Audiencia Territorial de Oviedo ata 1910.

## Vida persoal 
Foi pai de Francisco de Asís Martínez Elda.

## Notas
Paula Malcomson

**Paula Malcomson**, nada no ano 1970 en Belfast, é unha actriz de cinema e televisión de Irlanda do Norte. Ten traballado sobre todo en televisión. O seu papel máis importante nun filme foi en *Os xogos da fame*, no que interpreta a Mrs. Everdeen.

## Véxase tamén 
### Ligazóns externas 
*Ficha na IMDb
Interkosmos 10

**Interkosmos 10** (Интеркосмос 10 en ruso), tamén denominado **DS-U2-IK Nº 4**, foi un satélite artificial soviético lanzado o 30 de outubro de 1973 mediante un foguete Kosmos 3M desde o cosmódromo de Plesetsk.

## Características 
Interkosmos 10 foi o cuarto membro da serie de satélites DS-U2-IK e estaba adicado ó estudo da ionosfera terrestre.

Interkosmos 10 estaba enmarcado dentro do programa de colaboración internacional Interkosmos entre a Unión Soviética e outros países. Foi inxectado nunha órbita inicial de 1477&nbsp;km de apoxeo e 265&nbsp;km de perixeo, cunha inclinación orbital de 74 graos e un período de 102,0 minutos. Reentrou na atmosfera o 1 de xullo de 1977.

## Notas 
## Véxase tamén 
### Bibliografía 
* 
*

### Outros artigos 
* DS-U2-IK
* Interkosmos 3
* Interkosmos 5
* Interkosmos 9
* Interkosmos 12
* Interkosmos 13
* Interkosmos 14
Valentín García Escudero

**Valentín García Escudero**, nado en Ribadavia en 1833 e finado en Pontevedra o 4 de abril de 1912, foi un notario e político galego.

## Traxectoria 
En 1859 estableceuse en Pontevedra como Notario e secretario do Xulgado de 1ª Instancia. Republicano, amigo de Emilio Castelar e Eugenio Montero Ríos, do que foi socio na adquisición da illa de Tambo. Foi alcalde de Pontevedra. Foi elixido deputado polo distrito de Ponte Caldelas nas eleccións de 1872 e volveu ser elixido polo mesmo distrito nas eleccións de 1873.
miniatura|200px|Matilde Temes Trujeda, esposa de Valentín García Escudero e nai de Valentín García Temes.

Casou con Matilde Temes Trujeda. O seu fillo Valentín García Temes foi o dono do Café Moderno de Pontevedra. Era tío de Vicente García Temes.

## Notas 
## Véxase tamén 
### Ligazóns externas 
* Ficha no Congreso dos Deputados
Departamento de Kolda

**Kolda** é un departamento da rexión de Kolda, no Senegal. Atópase na Alta Casamanza.
A súa capital é Kolda.
Segundo o censo do ano 2002, a súa poboación era de 279.849 habitantes. No ano 2005, a súa poboación estimábase en 306.591 persoas.

Ten catro localidades con condición de comuna:
*Kolda
*Dabo
*Salikégné
*Saré Yoba Diéga
Departamento de Vélingara

**Vélingara** é un departamento da rexión de Kolda, no Senegal, na Alta Casamanza.
A súa capital é Vélingara.

As localidades con status de comuna son:
*Vélingara
*Kounkané
*Diaobé-Kabendou

Segundo o censo do ano 2002, tiña unha poboación de 189.742 habitantes. En 2005, a súa poboación estimábase en 206.547 persoas.
Departamento de Médina Yoro Foulah

O **departamento de Médina Yoro Foulah** é un dos 45 departamentos do Sénégal. Atópase na rexión de Kolda, en Casamanza.
Foi creado no ano 2008.
A súa capital é Médina Yoro Foulah.
O departamento posúe dúas comunas:
*Médina Yoro Foulah
*Pata
Time-lapse

[miniatura|A [flor dun xeranio abríndose durante un período de dúas horas. En cada imaxe hai 7 minutos de diferenza.]]
Un ***time-lapse*** ou ***Time-Lapse*** é unha técnica fotográfica que consiste na captación de imaxes fixas a intervalos regulares e a súa posterior reprodución a unha velocidade superior á que foron tomadas. Esta técnica crea unha ilusión de imaxes aceleradas, permitindo observar procesos longos en períodos de tempo reducidos.

## Realización 
miniatura|Movemento das nubes con time-lapse
miniatura|Solpor con time-lapse
miniatura|Sementes agromando con time-lapse
Hai varios métodos para a realización de vídeos ou filmes coa técnica *Time-Lapse*, entre os que están:
* **Gravación e aceleración** — Gravar unha secuencia cunha vídeo cámara, para posteriormente acelerar o filme en calquera programa de edición de vídeo.
* **Captación de imaxes** — Outro xeito é a captación de imaxes a determinados intervalos de tempo. Tirando unha fotografía cada certo tempo, e unindo esas imaxes obtemos unha secuencia co efecto de aceleración característico do *time-lapse.*
## Usos 
* **Científico** — Utilízase para observar procesos longos desde outra perspectiva, como en botánica, astronomía, meteoroloxía ou xeoloxía, entre outros. Por exemplo, a técnica pode mostrar o crecemento de plantas, o movemento de nubes ou a evolución de fenómenos astronómicos.
* **Artístico** — O *time-lapse* tamén se usa para crear efectos visuais en cine e vídeo, mostrando a dinámica de procesos naturais ou de ambientes urbanos, para expresar conceptos narrativos etc.
* **Documental**  — É común no xénero documental para mostrar cambios en paisaxes, procesos naturais ou eventos históricos ao longo do tempo, proporcionando unha perspectiva visual que permite ao espectador apreciar a evolución de eventos que ocorren demasiado lentamente para seren captados en tempo real.

## Notas 
## Véxase tamén 
### Outros artigos 
* Animación
* Cámara lenta
* Gestalt
* Ilusión óptica
* Persistencia retiniana
* Tempo
* *Stop motion*
* Visión
Ramón Sanjurjo Neira

**Ramón Sanjurjo Neira Pardiñas**, Marqués de Casa Pardiñas, nado en Santiago de Compostela en 1864 e finado en Vilagarcía de Arousa o 16 de novembro de 1925, foi un avogado e político galego.

## Traxectoria 
Fillo de Ramón Sanjurjo Pardiñas Villardefrancos, primeiro Marqués de Casa Pardiñas. Emparentado coa casa de Brandeso a través da súa nai Sofía Neira Flórez, con importantes propiedades en Melide e noutros lugares. Foi elixido deputado polo distrito de Corcubión nas eleccións de 1901, 1903 e 1905. Dende 1907 até 1919 foi elixido polo distrito de Arzúa. A el atribúeselle a apertura da liña telefónica entre Melide e Arzúa en 1910.

Casou con María Luisa Mayo Araujo, sen sucesión, pasando o título de Marqués de Casa Pardiñas á súa irmá Ramona Sanjurjo Neira Pardiñas.

## Notas 
## Véxase tamén 
### Bibliografía 
* *Dicionario biográfico de Galicia*, Ir Indo Edicións, 2010-2011, Vigo.
### Ligazóns externas 
* As orixes do servizo telefónico en Arzúa
* Xenealoxía Marqueses de Casa Pardiñas
Departamento de Louga

**Louga** é un departamento da rexión de Louga, no Senegal. A súa capital é Louga, que é tamén a única comuna do departamento. Foi creado en 1976. Segundo o censo de decembro de 2002, a súa poboación era de 277 397 habitantes. En 2005, esta era estimada en 299 075 persoas.
Julien-K

**Julien-K** é unha banda de música electrónica estadounidense procedente de Long Beach (California). Iniciouse no ano 2003 como un proxecto paralelo creado por Amir Derakh e Ryan Shuck do grupo Orgy, aos que posteriormente se lles uniron Elias Andra e Brandon Belsky.

## Discografía 
* *Death to Analog* - 2009
* *Death to Digital X* - 2010
* ''We're Here With You'' - 2012

## Véxase tamén 
### Ligazóns externas 
* Páxina oficial
Departamento de Linguère

**Linguère** é un departamento da rexión de Louga, no Senegal. A súa capital é Linguère.

As localidades con status de comuna son Dahra e Linguère.

Segundo o censo de decembro de 2002, a súa poboación era de 194.890 habitantes. En 2005, esta estaba estima en 214.883 persoas.
Departamento de Ranérou Ferlo

**Ranérou Ferlo** é un departamento da rexión de Matam, no Senegal. A súa capital é Ranérou, que é tamén a única comuna do departamento.

Segundo o censo do ano 2002, a súa poboación era de  habitantes. En 2005, esta era estimada en  habitantes.
Departamento de Kébémer

**Kébémer** é un departamento da rexión de Louga, no Senegal.
A súa capital e Kébémer.

As localidades con status de comuna son:
*Kébémer
*Guéoul

Segundo o censo de decembro de 2002, a poboación era de 205.246 habitantes. En 2005, esta era estimada en 215.648 persoas.
Departamento de Kanel

**Kanel** é un departamento da rexión de Matam, no Senegal.
A súa capital é Kanel.

As localidades con status de comuna neste departamento son:
*Kanel
*Semmé
*Waounde
*Dembakané
*Hamady Ounaré
*Sinthiou Bamambé-Banadji

Segundo o censo do ano 2002, a poboación do departamento era de 171.918 habitantes. En 2005, esta estaba estimada en 196.919 persoas.
Departamento de Saint-Louis

**Saint-Louis** é un departamento da rexión de Saint-Louis, no Senegal. Segundo o censo do ano 2002 a súa poboación era de 212.560 habitantes. En 2005 esta estaba estimada en 226.977 persoas.
A súa capitalidade reside en Saint-Louis. As dúas comunas que hai no departamento son Saint-Louis e Mpal.
Departamento de Podor

**Podor** é un departamento da rexión de Saint-Louis, no Senegal.
A súa capital é Podor.

A localidades con status de comuna neste departamento son:
*Golléré
*Ndiandane
*Ndioum
*Podor
*Mboumba
*Guédé
*Démette
*Galoya Toucouleur
*Aéré Lao
*Pété
*Walaldé
*Bodé Lao

Segundo o censo do ano 2002, a súa poboación era de 285.756 habitantes. En 2005, esta estaba estimada en 329.379 persoas.
Departamento de Dagana

**Dagana** é un departamento da rexión de Saint-Louis, no Senegal.
A súa capital é Dagana.

As localidades con status de comuna son:
*Dagana
*Richard-Toll
*Rosso
*Gaé
*Ross Béthio

Foi creado como departamento en 1960.

A súa poboación segundo o censo do ano 2002 era de 190.451 habitantes. En 2005, a poboación estaba estimada en 207.991 habitantes.
O Burgo, Bóveda de Amoeiro, Amoeiro

**O Burgo** é un lugar da parroquia de Bóveda de Amoeiro no concello ourensán de Amoeiro, na comarca de Ourense.

## Lugares e parroquias 
### Lugares de Bóveda de Amoeiro 
### Parroquias de Amoeiro 
## Notas 
## Véxase tamén 
### Outros artigos 
* Lugares de Amoeiro
Benito María Hermida Verea

**Benito María Hermida Verea**, nado en Santiago de Compostela o 9 de febreiro de 1825 e finado o 2 de xuño de 1905, foi un político galego.

## Traxectoria 
Fillo de Humberto Ramón de Hermida Bazán e María del Pilar Verea de Aguiar San Mamede. Señor de Andeade, Cumeiro, Leiro Grande, Osebe, Loureiro, Salmonte e Rosende. Casou con Dolores Segovia Cisneros. Foi alcalde de Touro en 1857. Foi elixido senador pola provincia da Coruña en 1872. Na Restauración pertenceu ao Partido Liberal e foi elixido deputado polo distrito de Arzúa nas eleccións de 1876. Continuou como deputado polo mesmo distrito nas sucesivas eleccións ata 1899. Volveu ser elixido senador pola provincia da Coruña nas lexislaturas 1899-1900 e 1901-1902. Dirixiu a Real Sociedade Económica de Amigos do País de Santiago. Foi nomeado cabaleiro da Real Orde de Carlos III e recibiu a Gran Cruz de Isabel a Católica.

## Véxase tamén 
### Ligazóns externas 
* Ficha no Senado
* Xenealoxía Hermida
Forssan Palloseura

O **Forssan Palloseura** ou **FPS** (anteriormente **FoPS**) é un equipo de hóckey sobre xeo da localidade de Forssa (Finlandia). Foi fundado en 1931 e actualmente compite na Suomi-sarja, a terceira categoría do hóckey sobre xeo finés, se ben chegou a competir na máxima categoría, a SM-liiga nas dúas primeiras tempadas da competición, e posteriormente na segunda categoría, a Mestis, dende a súa creación ata o seu descenso na tempada 2006-07. Xoga os seus partidos como local no Forssan Jäähalli, un pavillón con capacidade para 3.000 espectadores.

## Xogadores 
### Números retirados 
* **8 - Jarkko Aaltonen**
* **11 - Kari Lindqvist**
* **15 - Mika Helkearo**
### Xogadores destacados 
## Véxase tamén 
### Ligazóns externas 
* Sitio web oficial
Bullet for My Valentine

**Bullet for My Valentine** é unha banda galesa de heavy metal formada en Bridgend en 1998. O grupo está composto por Matthew Tuck (voces, guitarra rítmica), Michael Paget (guitarra solista, coros), Jason James (baixo, coros) e Michael Thomas (batería). A banda formouse co nome Jeff Killed John e comezou a súa carreira versionando cancións de Metallica e Nirvana. Jeff Killed John gravou seis temas que non foron editados; en dous deles traballaron posteriormente como Bullet for My Valentine. Dificultades financeiras forzaron ao cambio de nome, que foi seguido por un cambio na dirección musical. No ano 2002 a banda asinou un contrato por cinco álbums con Sony BMG.

O álbum de estrea de Bullet for My Valentine, *The Poison*, foi publicado o 3 de outubro do ano 2005 no Reino Unido e o 14 de febreiro do 2006 nos Estados Unidos para coincidir co día dos namorados e polo tanto co seu nome (en inglés chámase ''Valentine's Day*). O disco entrou no númeor 128 da lista *Billboard 200* estadounidense e foi certificado ouro pola RIAA. A banda apareceu no Download Festival e no Kerrang! XXV, e realizou unha xira polos Estados Unidos con Rob Zombie. O segundo álbum de Bullet for My Valentine, *Scream Aim Fire*, foi lanzado o 29 de xaneiro do 2008 estreándose no número 4 da *Billboard 200*. Seu terceiro traballo, *Fever*, editouse o 26 de abril do ano 2010 e estreouse no 3 da *Billboard 200''. A banda vendeu ao redor dun millón de discos nos Estados Unidos e preto de 2 millóns e medio en todo o mundo.

## Discografía 
## Véxase tamén 
### Ligazóns externas 
* Páxina oficial
Kokkolan Hermes

O **Kokkolan Hermes** é un equipo de hóckey sobre xeo da localidade de Kokkola (Finlandia). Foi fundado en 1953 e actualmente compite na Mestis, a terceira categoría do hóckey sobre xeo finés. Xoga os seus partidos como local no Kokkolan jäähalli, un pavillón con capacidade para 4&nbsp;200 espectadores.

O Hermes xogou na Mestis (segunda categoría) durante as primeiras sete tempadas da competición, conseguindo os seus mellores resultados na tempada inaugural e na 2003-04, cando conseguiu dúas medallas de bronce.

## Historia 
O Hermes de Kokkola foi fundado o 1 de outubro de 1953, logo dunha reunión no Hotel Seurahuone na que os xogadores do GBK e o KVP decidiron uninir os dous equipos, creando o actual club.

Na tempada 1959-60 o equipo debutou na máxima categoría do hóckey sobre xeo finlandés, a SM-sarja. Con todo o paso do equipo pola elite durou moi pouco e ese mesmo ano descendeu logo de gañar tan só dous partidos e empatar un dos 18 que xogou, rexistrando tan só cinco puntos que o afundiron na última posición da clasificación.

Para a tempada 2017-18 o Hermes foi nomeado equipo de cooperación dos Kärpät de Oulu. O principal motivo do acordo foi a quiebra do anterior equipo asociado aos Kärpät, o Hokki de Kajaani, que malia a manter a súa praza na liga logo das eliminatorias pola permanencia de 2017, a súa delicada situación económica levouno á quiebra. Anteriormente mantivera un acordo de asociación co Sport de Vaasa.

En 2024 o Hermes e os Kärpät de Oulu asynkron un acordo de cooperación de dous anos polo que ambos clubs poden intercambiar xogadores entre o equipo da Mestis e o da Liiga.

## Pavillón 
[miniatura|O [Kokkolan jäähalli, onde o Hermes xoga os seus partidos como local.]]
O Hermes xoga os seus partidos como local no Kokkolan jäähalli, un estadio con capacidade para entre 4&nbsp;200 e 5&nbsp;220 persoas. Foi construído en 1988 e renovado en 2015. A pista ten unhas dimensións de 28x58&nbsp;metros, e a altura do teito na pista é de 9&nbsp;metros.

## Xogadores 
### Números retirados 
## Notas 
## Véxase tamén 
### Ligazóns externas 
* Sitio web oficial
Marquis Teague

**Marquis Devante Teague**, nado o 28 de febreiro de 1993 en Indianapolis, Indiana, é un xogador americano de baloncesto profesional que xoga nos Memphis Hustle da NBA G League.

## Instituto 
Teague foi clasificado coma o 5º mellor xogador por Rivals.com, o 7º mellor por Scout.com, e foi o base mellor valorado da súa promoción. En xullo de 2010, Teague, xunto ó seu futuro compañeiro nos Kentucky Wildcats, Michael Kidd-Gilchrist, formaron parte do equipo que gañou a medalla de ouro no Campionato do Mundo da FIBA sub-17 en Hamburgo.

## Traxectoria universitaria 
Teague comprometeuse con Kentucky o 22 de abril de 2010, elixíndoa por delante da Universidade de Louisville entre outras.

No primeiro partido da tempada 2011-12 e o primeiro na súa carreira coma Wildcat, Teague xogou de titular e anotou 16 puntos, con 7 de 12 en tiros anotados. Unha das mellores actuacións de Teague foi contra os Portland Pilots, onde anotou 14 puntos, repartiu 8 asistencias e roubou 4 balóns, sen perder ningún balón. Teague gañou o Campionato Nacional con Kentucky, o oitavo na historia da universidade.

## Traxectoria profesional 
En abril de 2012, Teague declarouse elixible para o Draft da NBA. O 28 de xuño de 2012, White foi elixido na 16ª posición do Draft de 2012 polos Chicago Bulls.

O 21 de xaneiro de 2014, Teague foi traspasado ós Brooklyn Nets a cambio de Tornike Shengelia.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Palmieri

O apelido **Palmieri** pode referirse a:

***Eduardo "Eddie" Palmieri**, músico estadounidense (n. 1936);
***Charlie Palmieri**, músico neoiorquino, irmán de Eddie Palmieri (n. 1927)
***Stefano Palmieri**, político de San Marino (n. 1964)
Bicarbonato

Os **bicarbonatos**, tamén chamados **carbonatos ácidos** e **hidroxenocarbonatos**, son os sales derivados do ácido carbónico, H2CO3, que conteñen o anión HCO3-.
Aínda que o nome *bicarbonato* está moi estendido en case todos os idiomas, non está recomendado pola IUPAC, que prefire o nome antigo, **anión carbonato ácido**, para o anión, ou, para os sales, **carbonato ácido** do metal correspondente, ou mellor aínda, o nome sistemático, **anión hidroxenotrioxocarbonato (IV)** ou, para os sales, **hidroxenotrioxocarbonato (IV)** do metal correspondente.

O bicarbonato máis importante é o bicarbonato de sodio. Debido á súa relativamente baixa solubilidade é un intermediario clave no proceso de obtención do carbonato de sodio segundo o método Solvay.

Os bicarbonatos encóntranse en equilibrio cos carbonatos, auga e anhídrido carbónico (CO2). Este equilibrio intervén nunha multitude de procesos naturais e artificiais. O corpo emprega catalizadores de zinc para que se produza máis rapidamente e facilitar así a respiración.

O feito de que o bicarbonato de calcio, Ca(HCO3)2, sexa máis solúbel que o carbonato de calcio, CaCO3, (que integra as rochas calcarias) é moi importante en xeoquímica e conduce á formación dos sistemas cársicos nas rochas calcarias.

## Aplicacións 
Ao tratárense de sales dun ácido débil, os bicarbonatos solúbeis teñen carácter básico. Así, o bicarbonato de sodio é parte esencial de moitas formulacións de antiácidos estomacais. O mesmo composto tamén se utiliza nos extintores e incendios de po de *neve carbónica*.

Polo feito de que os bicarbonatos en contacto con ácidos liberan dióxido de carbono utilízanse en lévedos químicos (empregando xeralmente trifosfatos como ácidos) e nas formulacións de tabletas ou pos efervescentes (a miúdo en combinación con ácido cítrico).

Unha da funcións principais do bicarbonato é transportar o CO2.

## Véxase tamén 
### Outros artigos 
* Carbonato
* Bicarbonato de sodio
* Bicarbonato de calcio
Les Franqueses del Vallès

**Les Franqueses del Vallès** é un concello español da provincia de Barcelona, Cataluña.  Está situado a 42 quilómetros de Barcelona e pertence á comarca do Vallès Oriental.

## Xeografía 
Situado no centro da comarca, limita ao norte cos municipios de La Garriga e Cànoves, ao leste cos municipios de Cardedeu e La Roca del Vallès, ao sur co de Granollers e ao oeste cos de Canovelles e L'Ametlla del Vallès.

O concello está formado por cinco entidades de poboación: Bellavista (8.252 hab. en 2011), Corró d'Amunt (381 hab.), Corró d'Avall (8.615 hab.), Llerona (1.258 hab.) e Marata (187 hab.).

## Demografía 
## Galería de imaxes 

Ficheiro:AJuntament Franqueses.jpg|Casa do concello

## Véxase tamén 
### Ligazóns externas 
*Sitio web do concello 
* Información da Generalitat de Catalunya
Bicarbonato de sodio

O **bicarbonato de sodio** (tamén chamado **bicarbonato sódico**, **hidroxenocarbonato de sodio** ou **carbonato ácido de sodio**) é un composto sólido cristalino de cor branca moi solúbel en auga, cun lixeiro sabor alcalino parecido ao do carbonato de sodio, de fórmula NaHCO3.

Pódese encontrar como mineral na natureza ou producirse artificialmente.

Cando se expón a un ácido moderadamente forte descomponse en dióxido de carbono e auga. A reacción é a seguinte:
* NaHCO3 + HCl → NaCl + H2O + CO2 (gas) 
* NaHCO3 + CH3COOH → CH3COONa + H2O + CO2 (gas)

Debido á capacidade do bicarbonato de sodio de liberar dióxido de carbono úsase, canda outros compostos acídicos, como aditivo levadante en panadaría e na produción de gasosas. Algúns lévedos para a fabricación do pan conteñen bicarbonato de sodio. Antigamente usábase como fonte de dióxido de carbono para a bebida gasosa Coca Cola.

É o compoñente fundamental dos pos extintores de incendios.

## Propiedades 
## Obtención 
Mediante o proceso de Solvay. Aínda que utilizado para obter Na2CO3, é posíbel obter nunha das reaccións intermedias bicarbonato sódico. O proceso consiste na seguinte reacción:

Na+ + Cl- + NH3 + H2O + CO2 → NaHCO3(s) + NH4+ + Cl-

Na cal precipita o bicarbonato de sodio.

## Usos 
### Uso en cociña 
O bicarbonato de sodio úsase principalmente en repostaría, onde reacciona con outros compoñentes para liberar CO2, que axuda ás masas a elevarse, dándolles sabor e volume. Os compostos ácidos que inducen esta reacción inclúen bitartrato de potasio (tamén coñecido como *cremor tártaro*), zume de limón, iogur ou ácido acético, entre outros.

### Uso cultural e cosmético 
O bicarbonato de sodio utilízase como axente alcalinizante que actúa en combinación coa saliva no *coqueo*, de maneira que se suaviza e se produce a extracción dos metabólitos da folla de coca facéndose desta maneira o *coqueo* un proceso pracenteiro e duradeiro, en contraposición a se non se usara o bicarbonato de sodio. O bicarbonato é á coca o que o azucre ao café, de maneira que no altiplano andino (serras do Perú, Bolivia e N da Arxentina), onde se practica o *coqueo*, o consumo de bicarbonato é alto.

Na China úsase para lavar os pés.

En todo o mundo utilízase para combater a acidez gástrica cando non se dispón de medicamentos específicos.

Serve tamén para a limpeza polo seu poder abrasivo (por exemplo, para limpar obxectos de prata) e desodorizante (por exemplo, para quitar o cheiro "a novo" das neveiras).

Úsase ademais como branqueador dental, xa que pole a superficie do esmalte, e como axente desodorizante para eliminar olores de suor forte en axilas e pés.

### Riscos do uso 
* Inxestión. Non é perigoso, excepto en cantidades moi grandes.
* Inhalación. Pode causar irritación.
* Pel. Pode causar irritación.
* Ollos. Pode causar cegueira.

## Notas 
## Véxase tamén 
### Outros artigos 
* Lévedo
* Carbonato de sodio
* Ácido carbónico
* Bicarbonato
Fun Trick Noisemaker

***Fun Trick Noisemaker*** é o álbum de estrea da banda estadounidense de indie rock The Apples in Stereo, editado o 2 de maio de 1995. Foi gravada nunha casa dos Ánxeles, co estudio portátil Pet Sounds Studio de Robert Schneider. O álbum é talvez a gravación máis crúa do grupo, sendo eclipsados os valores lo-fi das gravacións nos seguintes traballos. Trátase dun dos traballos máis gabados pola crítica de The Apples in Stereo.

A versión xaponesa de *Fun Trick Noisemaker* contén as cancións extra "Shine (In Your Mind)" e "Thank You Very Much". Eses temas poden atoparse en formato mp3 na páxina web de Elephant 6. Posteriormente foron incluídas no recompilatorio de rarezas e caras-b do 2008 *Electronic Projects for Musicians*.

## Listaxe de cancións
Narcís Monturiol

**Narcís Monturiol i Estarriol**, nado en Figueres o 28 de setembro de 1819 e finado en Sant Martí de Provençals o 6 de setembro de 1885, foi un enxeñeiro, intelectual, político e inventor catalán.

## Traxectoria
Acadou sona pola invención do primeiro submarino tripulado con motor de propulsión anaeróbica. O resultado das súas probas recóllese na súa obra póstuma, *Ensayo sobre el arte de navegar por debajo del agua*, editado en 1891. Recoñecido, xunto con Isaac Peral, como pioneiro da navegación submarina na Península Ibérica.
## Véxase tamén 
### Ligazóns externas 
* Planos e imaxes do Ictíneo II 
* Ano Monturiol (2009) 
*Narcís Monturiol: Trajectòria i pensament polític més enllà del submarí
Enrique de la Mata

**Enrique de la Mata Gorostizaga**, nado en Teruel o 20 de setembro de 1933 e finado en Roma o 6 de setembro de 1987, foi un político español.

## Traxectoria 
Licenciado en dereito pola Universidade de Madrid e rexistrador da propiedade desde 1960. Secretario Xeral de Sanidade (1966-1969), presidente da Asemblea da Cruz Vermella Española (1967-1969), membro do Consello do Reino, director xeral da Seguridade Social (1969-1975) e ministro de Relacións Sindicais (1976-1977) no segundo goberno de transición entre o réxime do xeneral Francisco Franco e a Monarquía constitucional, presidido por Adolfo Suárez.

O 3 de novembro de 1981 foi elixido presidente da Cruz Vermella Internacional e reelixido no cargo en outubro de 1985.
ASUS

**ASUSTeK Computer Inc.**, coñecida como **ASUS**, é unha compañía con sede en Taiwán dedicada á produción de placas base, cartóns gráficos, dispositivos ópticos, PDA, computadores portátiles, produtos hardware para a xestión de redes, teléfonos móbiles, caixas de computadora, e sistemas de refrixeración para computadores.

## Historia e características 
Creada por TH Tung, Ted Hsu, Wayne Hsieh e MT Liao -os catro foron enxeñeiros informáticos da firma Acer. O executivo en 2012 e presidente de ASUS, Jonney Shih, uniuse á compañía no ano 1994. Segundo o director de vendas de ASUS Alexander Kim, o nome ASUS ten a súa orixe na acepción inglesa Pegasus, que fai referencia ao cabalo alado da mitoloxía grega. O primeiras tres letras da palabra foron suprimidas para dar ao nome resultante unha posición preferente en listas ordenadas alfabeticamente.

En 2004, ASUS anunciou vender máis placas base que a suma das vendas das outras tres compañías líderes do sector, alcanzando os 30 millóns. Estas cifras, que inclúen contratos con firmas como Gigabyte Technology e MSI, contabilizábanse en 104,86 millóns de unidades. ASUS achegou con preto de 52 millóns de unidades, seguida por ECS con 20 millóns, MSI con 18 millóns e Gigabyte con 16.6 millóns. MSI revisou á alza os seus pedidos dos 16.7 millóns de unidades estimados inicialmente aos 18 millóns, segundo a compañía.

ASUS tamén produce compoñentes para outras compañías, entre as que se inclúen Sony (PlayStation 2), Apple Computer (iPod, iPod Shuffle, MacBook), Alienware, Falcon Northwest, HP e Compaq.

As súas accións cotízanse na Bolsa de Londres e na Bolsa de Taiwán.

## Véxase tamén 
### Ligazóns externas 
* Sitio web oficial
José Joaquín Barreiro Ferro

**José Joaquín Barreiro Ferro**, nado en Santiago de Compostela en 1814 e finado en Madrid o 6 de xuño de 1870, foi un avogado e político galego.

## Traxectoria 
Fillo de Fernando María Barreiro Moscoso, casou en primeiras nupcias en 1846 con Luisa María Taboada de Losada, filla dos Señores de Tor, e en segundas con Alejandra de la Riva. Foi elixido deputado a Cortes polo distrito de Arzúa en 1846, 1850, 1853, 1857, 1858, 1863 e 1864 e polo de Santiago de Compostela en 1869. Foi gobernador civil da provincia da Coruña en 1865.

## Véxase tamén 
### Ligazóns externas 
* A implicación do deputado Barreiro con Arzúa
José del Moral Sanjurjo

**José del Moral Sanjurjo**, nado na Coruña en 1881 e finado en Paracuellos de Jarama (Madrid) en 1936, foi un avogado e político galego.

## Traxectoria 
miniatura|300px|Candidatura dereitista da provincia da Coruña para as eleccións de febreiro de 1936.
Fillo do tamén político e deputado Antonio del Moral López. Membro do Partido Conservador, foi elixido deputado polo distrito da Coruña en 1907, polo de Corcubión en 1910, sendo reelixido polo mesmo distrito en 1914, 1916 e 1918; volveu ser elixido polo distrito da Coruña en 1919, 1920 e 1923. Foi Director Xeral da Débeda e Clases Pasivas. Durante a Segunda República continuou coa súa actividade política, nas eleccións xerais de 1933 saíu elixido deputado pola provincia da Coruña como independente de dereitas. Volveu presentarse ás eleccións xerais de 1936 como independente, pero non saíu elixido.

Morreu asasinado vítima das matanzas de Paracuellos.

## Notas 
## Véxase tamén
Jos Wuytack

**Jos Wuytack**, nado en Gante (Bélxica) o 23 de marzo de 1935, é un músico e pedagogo belga.

## Traxectoria 
Logo de completar os seus estudos musicais comezou a adicarse plénamente á Pedagoxía Musical Activa, baseada nos principios de Carl Orff (de quen foi discípulo e amigo e quen recoñeceu a autoridade mundial de Wuytack para a difusión da súa pedagoxía).

Wuytack foi titular no Instituto Lemmens, Centro Universitario de Lovaina (Bélxica), sendo na actualidade profesor emérito. Tamén impartiu clases no Instituto Superior de Música de Namur (Bélxica), Conservatorio de Tilburg (Países Baixos), Instituto Musical de métodos Activos de Lión (Francia) e Universidade de California (Estados Unidos). Así mesmo impartiu numerosos cursos destinados a alumnos, profesores, monitores e melómanos arredor de todo o mundo.

En 1996 foille concedida a Medalla de Ouro da Fundación Orff de Múnic en recoñecemento dos seus méritos científicos e pedagóxicos.

## Libros e gravacións 
Jos Wuytack é o autor de numerosas obras musicais infantís e dunha vasta obra vocal e instrumental para coro instrumental Orff, frauta doce, percusión e orquestra sinfónica, parte da cal está editada. Hai unha gravación de 10 discos: *Musica Poetica* publicados orixinalmente polo selo Harmonia Mundi e difundidos na actualidade pola asociación Carl Orff France.

Wuytack é tamén autor de varios libros e artigos sobre educación musical publicados en diversos países. As súas cancións con xestos para nenos foron editadas en seis idiomas.

A súa achega máis orixinal á pedagoxía musical moderna, o sistema de Audición Musical Activa, destinado ao ensino da apreciación da música, está baseado na metodoloxía do musicograma, e foi editada en neerlandés (1972), francés (1974), portugués (1995) e castelán (1996).

## Véxase tamén 
### Outros artigos 
* Schulwerk

### Ligazóns externas 
* Sitio web da Associação Wuytack de Pedagogia Musical